L 270/4 Euroopan yhteisöjen virallinen lehti 8.10.2002 KOMISSION ASETUS (EY) N:o 1782/2002, annettu 7 päivänä lokakuuta 2002, viinialan tuotteiden kuljetusten mukana seuraavien asiakirjojen ja viinialalla pidettävien rekisterien soveltamista koskevista yksityiskohtaisista säännöistä annetun asetuksen (EY) N:o 884/2001 muut- tamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 ('), sellaisena kuin se on viimeksi muutettuna asetuksella (EY) N:o 2585/2001 (?), ja erityisesti sen 70 artiklan 3 kohdan, sekä katsoo seuraavaa: (1) — Komission asetuksessa (EY) N:o 884/2001 (?) säädetään viinialan tuotteiden mukana seuraavien asiakirjojen soveltamista koskevat yksityiskohtaiset säännöt. (2) — Asetuksen (EY) N:o 884/2001 18 artiklan 1 kohdassa säädetään jäsenvaltioiden mahdollisuudesta antaa lisä- tai erityissäännöksiä alueellaan liikkuvista kyseessä olevista tuotteista. (3) — Asetuksen 18 artiklan 1 kohdan d alakohdassa säädetään, että 31 päivänä heinäkuuta 2002 päättyvän siirtymä- kauden aikana voidaan rypäleen puristemehun tiheyden asemesta ilmoittaa alkoholipitoisuutena ilmaistava tiheys, jonka mittayksikkönä käytetään Oechsle-asteita. (4) — Tätä mittayksikköä käyttävät perinteisesti viinialan tuot- tajat ja toimijat eräissä jäsenvaltioissa viiniyttämistoimien seuraamiseksi. Sillä korvataan puristemehun tiheyttä koskeva merkintä näiden jäsenvaltioiden alueella alka- vien ja siellä päättyvien kuljetusten mukana seuraavissa asiakirjoissa. (5) — Koska pientuottajilla on ollut teknisiä vaikeuksia ottaa uusi mittayksikkö käyttöön, on suotavaa jatkaa kyseisen poikkeuksen soveltamista ja sallia kyseessä olevien jäsen- valtioiden ilmaista puristemehun tiheys Oechsle-asteina asiakirjoissa, jotka seuraavat sellaisten viinirypäleiden keskeytymättömien kuljetusten mukana, jotka alkavat näiden jäsenvaltioiden alueella ja päättyvät siellä ja jotka eivät tapahdu toisen jäsenvaltion tai kolmannen maan kautta. (6) — Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 884/2001 18 artiklan 1 kohdan d alakohdassa päivämäärä ”31 päivänä heinäkuuta 2002” päivämäärällä ”31 päivänä heinäkuuta 2010”. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä elokuuta 2002 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 7 päivänä lokakuuta 2002. () EYVL L 179, 14.7.1999, s. 1. () EYVL L 345, 29.12.2001, s. 10. () EYVL L 128, 10.5.2001, s. 32. Komission puolesta Franz FISCHLER Komission jäsen